pythainlp/thai-wiki-dataset-v4 huggingface dataset:
การสงครามเรือดำน้ำ

การสงครามเรือดำน้ำ  เป็นหนึ่งในสี่ส่วนของการสงครามใต้น้ำ โดยส่วนที่เหลือคือการสงครามปราบเรือดำน้ำ, การสงครามทุ่นระเบิด และการต่อต้านทุ่นระเบิด
การสงครามเรือดำน้ำส่วนใหญ่ประกอบด้วยเรือดำน้ำดีเซล และเรือดำน้ำพลังงานนิวเคลียร์ โดยใช้ตอร์ปิโด, ขีปนาวุธ หรืออาวุธนิวเคลียร์ เช่นเดียวกับอุปกรณ์ตรวจจับขั้นสูง เพื่อโจมตีเรือดำน้ำ, เรือ หรือเป้าหมายทางบกอื่น ๆ เรือดำน้ำอาจใช้สำหรับการลาดตระเวน และการยกพลขึ้นบกของหน่วยรบพิเศษเช่นเดียวกับการป้องปราม ในบางกองทัพเรือพวกเขาอาจจะใช้สำหรับการซ่อนเร้นกองกำลังเฉพาะกิจ ประสิทธิผลของการสงครามเรือดำน้ำส่วนหนึ่งขึ้นอยู่กับปฏิบัติการการสงครามปราบเรือดำน้ำในการตอบโต้ให้สำเร็จ
สงครามกลางเมืองอเมริกา.
ยุคของการสงครามเรือดำน้ำเริ่มขึ้นในช่วงสงครามกลางเมืองอเมริกา โดยคริสต์ทศวรรษ 1860 เป็นช่วงเวลาของจุดเปลี่ยนหลายประการในแง่วิธีการต่อสู้ของการสงครามทางเรือ เรือรบประเภทใหม่จำนวนมากได้รับการพัฒนาเพื่อใช้ในสหรัฐและกองทัพเรือสมาพันธรัฐอเมริกา เรือดำน้ำอยู่ในหมู่เรือที่สร้างขึ้นใหม่ การจมเรือศัตรูลำแรกโดยเรือดำน้ำเกิดขึ้นเมื่อวันที่ 17 กุมภาพันธ์ ค.ศ. 1864 เมื่อเรือดำน้ำสัมพันธมิตร"เอช. แอล. ฮันลีย์" ซึ่งเป็นไพรเวเทียร์ ได้จมยูเอสเอส "ฮูซาโทนิก" ซึ่งเป็นเรือสลุป ในชาเลสตันฮาร์เบอร์ รัฐเซาท์แคโรไลนา จะอย่างไรก็ตาม หลังจากนั้นไม่นาน "เอช. แอล. ฮันลีย์" ก็ได้จมลง ด้วยการสูญเสียลูกเรือทั้งหมดแปดคน
สงครามโลกครั้งที่หนึ่ง.
การสงครามเรือดำน้ำในสงครามโลกครั้งที่หนึ่งเป็นการต่อสู้ระหว่างเรืออูเยอรมัน ร่วมกับออสเตรีย-ฮังการี ต่อขบวนคอนวอยที่มุ่งหน้าไปยังสหราชอาณาจักร, ฝรั่งเศส และรัสเซีย ส่วนเรือดำน้ำอังกฤษและสัมพันธมิตรได้ดำเนินปฏิบัติการขยายออกในทะเลบอลติก, ทะเลเหนือ, ทะเลเมดิเตอร์เรเนียน และทะเลดำ รวมไปถึงมหาสมุทรแอตแลนติก มีปฏิบัติการเล็กน้อยที่เกิดขึ้นนอกขอบเขตยุโรป-แอตแลนติกที่กว้างกว่า เรือดำน้ำเยอรมันโจมตีเรือสินค้าฝ่ายสัมพันธมิตร โดยเฉพาะอย่างยิ่งการจม"ลูซิเทเนีย" ที่ส่งผลให้ประชาชนชาวอเมริกันมีความคิดต่อต้านฝ่ายมหาอำนาจกลาง ทางสหรัฐเรียกร้องให้หยุด และเยอรมนีก็ทำเช่นนั้น กระทั่งพลเรือเอก เฮ็นนิง ฟ็อน ฮ็อลท์เซ็นด็อร์ฟ (ค.ศ. 1853–1919) เสนาธิการทหารเรือได้อ้างเหตุผลสนับสนุนในเดือนมกราคม ค.ศ. 1917 เพื่อเริ่มการโจมตี และทำให้ชาวอังกฤษต้องอดอาหาร ผู้บัญชาการทหารสูงสุดของเยอรมันได้ตระหนักถึงการเริ่มต้นใหม่ของการสงครามเรือดำน้ำแบบไม่จำกัด ซึ่งหมายถึงการทำสงครามกับสหรัฐ แต่ได้คำนวณว่าการเคลื่อนพลของฝ่ายอเมริกันจะช้าเกินไปที่จะหยุดชัยชนะในแนวรบด้านตะวันตกของเยอรมัน และสหรัฐมีบทบาทอย่างมากในการเข้าสู่สงครามในเดือนเมษายน ค.ศ. 1917
ผู้เข้าร่วมทั้งหมดยอมปฏิบัติตามอนุสัญญากรุงเฮก ค.ศ. 1899 และ 1907 แต่พบว่าไม่สามารถปฏิบัติได้สำหรับเรือดำน้ำ รัฐบาลเยอรมันได้เผชิญการปิดล้อมทางเรือของอังกฤษซึ่งถือเป็นสิ่งผิดกฎหมายภายใต้กฎหมายระหว่างประเทศ ซึ่งแรกเริ่มเดิมที เรือดำน้ำของเยอรมันพยายามที่จะปฏิบัติตามไพรซ์รูลส์ แต่ต่อมาได้เปลี่ยนเป็นการสงครามเรือดำน้ำแบบไม่จำกัดตามการนำเรือคิวเข้ามาของอังกฤษพร้อมปืนบนดาดฟ้าที่ซ่อนอยู่ แรงกดดันทางการทูตของอเมริกาบังคับให้ชาวเยอรมันหยุดการกระทำนี้ชั่วขณะหนึ่ง แต่ในเดือนมกราคม ค.ศ. 1917 ทางเยอรมนีได้ประกาศเขตสงครามรอบหมู่เกาะบริติช และได้จมเรือลงถึงหนึ่งในสี่ของการขนส่งที่เข้ามา จนกระทั่งมีการนำขบวนคอนวอยคุ้มกันมาใช้ ส่วนการจมของเรือหลวง"พาธไฟเดอร์"ถือเป็นชัยชนะในการรบครั้งแรกของเรือดำน้ำสมัยใหม่ และการใช้ประโยชน์ของ"อู-9" ซึ่งจมเรือลาดตระเวนอังกฤษสามลำในเวลาไม่ถึงหนึ่งชั่วโมง ทำให้เรือดำน้ำเป็นองค์ประกอบใหม่ที่สำคัญของการสงครามทางเรือ
สโมสรฟุตบอลเอฟเวอร์ตันในฤดูกาล 2019–20

สโมสรฟุตบอลเอฟเวอร์ตันในฤดูกาล 2019–20 เป็นฤดูกาลที่ 66 ของเอฟเวอร์ตันในลีกสูงสุดของฟุตบอลอังกฤษ และเป็นปีที่ 142 ของพวกเขาในการดำรงอยู่บนลีกสูงสุด. พวกเขาจะได้เข้าร่วมการแข่งขันใน พรีเมียร์ลีก, เอฟเอคัพ และ อีเอฟแอลคัพ.
ฤดูกาลนี้เริ่มต้นครอบคลุมระหว่างวันที่ 1 กรกฎาคม ค.ศ. 2019 ถึง 30 มิถุนายน ค.ศ. 2020.
ปรี-ซีซัน.
เมื่อวันที่ 12 มิถุนายน ค.ศ. 2019, เอฟเวอร์ตันได้ประกาศถึงโปรแกรมการแข่งขันช่วงปรี-ซีซันของพวกเขา. พวกเขาจะได้เข้าร่วมในปีนี้ของโอเพิลคัพครั้งนี้.
การแข่งขัน.
พรีเมียร์ลีก.
แมตช์การแข่งขัน.
เมื่อวันที่ 13 มิถุนายน ค.ศ. 2019, โปรแกรมการแข่งขันของเอฟเวอร์ตันก็ได้ถูกประกาศขึ้น.
เอฟเอคัพ.
พิธีการจับสลากรอบที่สามได้จัดการถ่ายทอดสดทาง บีบีซี ทู จาก เอติฮัดสเตเดียม, ไมคาห์ ริชาดส์ และ โทนี อดัมส์ เป็นผู้ทำการจับสลาก.
อีเอฟแอลคัพ.
เอฟเวอร์ตันได้เข้าร่วมการแข่งขันในรอบที่สองและถูกจับสลากออกไปเยือน ลิงคอล์นซิตี. พวกเขาได้ผ่านเข้าสู่รอบที่สามสำเร็จด้วยการเอาชนะ 4-2 เหนือ ลิงคอล์นซิตี และต่อมาถูกจับสลากในรอบที่สามโดยออกไปเยือน เชฟฟีลด์เวนส์เดย์. การจับสลากสำหรับรอบที่สี่ได้จัดขึ้นเมื่อวันที่ 25 กันยายน ค.ศ. 2019. การจับสลากรอบก่อนรองชนะเลิศได้ดำเนินการไปเมื้อวันที่ 31 ตุลาคม, ถ่ายทอดสดทาง บีบีซี เรดิโอ 2.
 "ณ วันที่ แมตช์ที่ลงเล่นเมื่อวันที่ 20 กรกฎาคม ค.ศ. 2020."
 "ณ วันที่ แมตช์ที่ลงเล่นเมื่อวันที่ 20 กรกฎาคม ค.ศ. 2020."
กีฬาเรือใบในโอลิมปิกเยาวชนฤดูร้อน 2018

กีฬาเรือใบในโอลิมปิกเยาวชนฤดูร้อน 2018 เป็นการแข่งขันกีฬาเรือใบที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-13 ตุลาคม ค.ศ. 2018 โดยได้จัดขึ้นที่ Club Náutico San Isidro
ซึ่งการแข่งขันกีฬาเรือใบครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ ประเภททีมหญิง 2 รายการ และทีมผสม 1 รายการ มีนักกีฬาเข้าร่วมแข่งขัน 100 คน จาก 44 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 5 รายการ
กีฬายิงปืนในโอลิมปิกเยาวชนฤดูร้อน 2018

กีฬายิงปืนในโอลิมปิกเยาวชนฤดูร้อน 2018 เป็นการแข่งขันกีฬายิงปืนที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-12 ตุลาคม ค.ศ. 2018 โดยได้จัดขึ้นที่ Parque Sarmiento
ซึ่งการแข่งขันกีฬายิงปืนครั้งนี้มีการแข่งขันทั้งหมด 6 รายการ คือ ประเภททีมชาย 2 รายการ ประเภททีมหญิง 2 รายการ และทีมผสม 2 รายการ มีนักกีฬาเข้าร่วมแข่งขัน 80 คน จาก 58 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 6 รายการ
กีฬาปีนหน้าผาในโอลิมปิกเยาวชนฤดูร้อน 2018

กีฬาปีนหน้าผาในโอลิมปิกเยาวชนฤดูร้อน 2018 เป็นการแข่งขันกีฬาปีนหน้าผาที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-10 ตุลาคม ค.ศ. 2018 โดยได้จัดขึ้นที่ Parque Sarmiento
ซึ่งการแข่งขันกีฬาปีนหน้าผาครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 0 รายการ มีนักกีฬาเข้าร่วมแข่งขัน 42 คน จาก 30 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 2 รายการ
กีฬาเทเบิลเทนนิสในโอลิมปิกเยาวชนฤดูร้อน 2018

กีฬาเทเบิลเทนนิสในโอลิมปิกเยาวชนฤดูร้อน 2018 เป็นการแข่งขันกีฬาเทเบิลเทนนิสที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-15 ตุลาคม ค.ศ. 2018 โดยได้จัดขึ้นที่ Tecnópolis
ซึ่งการแข่งขันกีฬาเทเบิลเทนนิสครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 1 รายการ มีนักกีฬาเข้าร่วมแข่งขัน 64 คน จาก 45 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 3 รายการ
กีฬาเทควันโดในโอลิมปิกเยาวชนฤดูร้อน 2018

กีฬาเทควันโดในโอลิมปิกเยาวชนฤดูร้อน 2018 เป็นการแข่งขันกีฬาเทควันโดที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-11 ตุลาคม ค.ศ. 2018 โดยได้จัดขึ้นที่ Parque Polideportivo Roca
ซึ่งการแข่งขันกีฬาเทควันโดครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ ประเภททีมหญิง 5 รายการ และทีมผสม 0 รายการ มีนักกีฬาเข้าร่วมแข่งขัน 100 คน จาก 58 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 10 รายการ
กีฬาเทนนิสในโอลิมปิกเยาวชนฤดูร้อน 2018

กีฬาเทนนิสในโอลิมปิกเยาวชนฤดูร้อน 2018 เป็นการแข่งขันกีฬาเทนนิสที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-14 ตุลาคม ค.ศ. 2018 โดยได้จัดขึ้นที่ Buenos Aires Lawn Tennis Club
ซึ่งการแข่งขันกีฬาเทนนิสครั้งนี้มีการแข่งขันทั้งหมด 5 รายการ คือ ประเภททีมชาย 2 รายการ ประเภททีมหญิง 2 รายการ และทีมผสม 1 รายการ มีนักกีฬาเข้าร่วมแข่งขัน 64 คน จาก 40 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 5 รายการ
กีฬาไตรกีฬาในโอลิมปิกเยาวชนฤดูร้อน 2018

กีฬาไตรกีฬาในโอลิมปิกเยาวชนฤดูร้อน 2018 เป็นการแข่งขันกีฬาไตรกีฬาที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-11 ตุลาคม ค.ศ. 2018 โดยได้จัดขึ้นที่ Parque Tres de Febrero
ซึ่งการแข่งขันกีฬาไตรกีฬาครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ ประเภททีมหญิง 1 รายการ และทีมผสม 1 รายการ มีนักกีฬาเข้าร่วมแข่งขัน 64 คน จาก 42 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 3 รายการ
กีฬายกน้ำหนักในโอลิมปิกเยาวชนฤดูร้อน 2018

กีฬายกน้ำหนักในโอลิมปิกเยาวชนฤดูร้อน 2018 เป็นการแข่งขันกีฬายกน้ำหนักที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 7-13 ตุลาคม ค.ศ. 2018 โดยได้จัดขึ้นที่ Parque Polideportivo Roca
ซึ่งการแข่งขันกีฬายกน้ำหนักครั้งนี้มีการแข่งขันทั้งหมด 12 รายการ คือ ประเภททีมชาย 6 รายการ ประเภททีมหญิง 6 รายการ และทีมผสม 0 รายการ มีนักกีฬาเข้าร่วมแข่งขัน 102 คน จาก 63 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 12 รายการ
กีฬามวยปล้ำในโอลิมปิกเยาวชนฤดูร้อน 2018

กีฬามวยปล้ำในโอลิมปิกเยาวชนฤดูร้อน 2018 เป็นการแข่งขันกีฬามวยปล้ำที่จัดขึ้นในเมืองบัวโนสไอเรส, ประเทศอาร์เจนตินา กำหนดแข่งขันระหว่างวันที่ 12-14 ตุลาคม ค.ศ. 2018 โดยได้จัดขึ้นที่ Asia Pavilion
ซึ่งการแข่งขันกีฬามวยปล้ำครั้งนี้มีการแข่งขันทั้งหมด 15 รายการ คือ ประเภททีมชาย 10 รายการ ประเภททีมหญิง 5 รายการ และทีมผสม 0 รายการ มีนักกีฬาเข้าร่วมแข่งขัน 110 คน จาก 51 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 15 รายการ
รายชื่อสถานีรถไฟใต้ดินเฮลซิงกิ

รถไฟใต้ดินเฮลซิงกิเป็นระบบรถไฟใต้ดินของเฮลซิงกิ ประเทศฟินแลนด์ เปิดใช้บริการในวันที่ 2 สิงหาคม พ.ศ. 2525 และกลายเป็นรถไฟใต้ดินระบบเดียวของประเทศฟินแลนด์และเป็นระบบรถไฟใต้ดินที่อยู่เหนือสุดในโลก การขนส่งแห่งนครเฮลซิงกิ (Helsinki City Transport) ของการขนส่งส่วนภูมิภาคเฮลซิงกิ (Helsinki Regional Transport Authority) เป็นผู้ให้บริการ และมีผู้ใช้บริการมากกว่า 60 ล้านคนต่อปี (62.8 ล้านในปี พ.ศ. 2560)
ระบบรถไฟใต้ดินประกอบด้วย 25 สถานีบนเส้นทางเดียว รวมระยะทางประมาณ 35 กิโลเมตร (22 ไมล์) วิ่งจากเอสโปใต้ผ่านกลางกรุงเฮลซิงกิไปยังชานเมืองเฮลซิงกิตะวันออก 14 สถานีที่ตั้งอยู่ในนครเอสโป เฮลซิงกิตอนกลางและตะวันตก สถานีปัวติละ และสถานีอีแตะเก็สกุส เป็นสถานีใต้ดิน นอกนั้นเป็นสถานีบนดินทั้งหมด และมีส่วนต่อขยายตะวันตก แลนซิเมะโตร ที่ขยายเส้นทางเข้าไปยังเฮลซิงกิตะวันตกและนครเอสโปที่อยู่ใกล้เคียง
เส้นทางรถไฟใต้ดินในปัจจุบัน.
นี่เป็นสถานีรถไฟใต้ดินปัจจุบันของรถไฟใต้ดินเฮลซิงกิ
สถานีรถไฟใต้ดินมหาวิทยาลัยเฮลซิงกิ

สถานีรถไฟใต้ดินมหาวิทยาลัยเฮลซิงกิ  เป็นสถานีของรถไฟใต้ดินเฮลซิงกิ สถานีนี้ให้บริการแก่ประชาชนในบริเวณมหาวิทยาลัยเฮลซิงกิและพื้นที่ใกล้เคียงในเขตไกสะเนียมิและกลูวิ สถานีนี้ใช้ชื่อว่าไกสะเนียมิในช่วงปี พ.ศ. 2538 ถึง พ.ศ. 2558 ตัวสถานีอยู่ลึกลงไป 27 เมตรจากผิวดิน และ 22 เมตรจากระดับน้ำทะเล สถานีนี้ตั้งอยู่ทางทิศตะวันออกของสถานีรถไฟใต้ดินสถานีรถไฟกลางเป็นระยะทาง 600 เมตร และทางทิศใต้ของสถานีฮะกะเนียมิเป็นระยะทาง 900 เมตร สถานีนี้ให้บริการทั้งสาย M1 และ M2 
ประวัติ.
ตำแหน่งของสถานีมหาวิทยาลัยเฮลซิงกิได้รับการตัดสินใจในปี พ.ศ. 2514 และกล่องสถานีได้รับการขุดเจาะระหว่างงานก่อสร้างสถานีครั้งแรกในช่วงปลายคริสต์ทศวรรษที่ 1970 วันเปิดให้บริการของสถานีถูกเลื่อนออกไปเนื่องจากไม่มีงบประมาณ ในที่สุดสถานีก็เปิดให้บริการในวันที่ 1 มีนาคม พ.ศ. 2538 สถานีได้รับการออกแบบโดยบริษัทสถาปนิก "Kontio - Kilpi - Valjento Oy" สถานีนี้มีการติดตั้งลิฟต์กระจกที่ใช้เชือกลากขนานไปกับบันไดเลื่อน
การเปลี่ยนชื่อ.
ในเดือนเมษายน พ.ศ. 2557 สภาเทศบาลเมืองเฮลซิงกิลงคะแนนเสียงให้มีการเปลี่ยนชื่อสถานีจาก"ไกสะเนียมิ" เป็น "มหาวิทยาลัยเฮลซิงกิ" การเปลี่ยนชื่อเสร็จสมบูรณ์ในเดือนมกราคม พ.ศ. 2558 เนื่องในโอกาสครบรอบ 375 ปีของมหาวิทยาลัยเฮลซิงกิ สถานีรถไฟใต้ดินนี้ยังเป็นหนึ่งในสองสถานีที่ตั้งชื่อตามมหาวิทยาลัย อีกหนึ่งสถานี คือ สถานีมหาวิทยาลัยอาลโตะ
แฮกกิส

แฮกกิส  เป็นไส้กรอกชนิดหนึ่งที่ประกอบด้วยเครื่องในของแกะได้แก่หัวใจ ตับ และปอด บดรวมกับหอมใหญ่ ข้าวโอ๊ต มันแกะ เครื่องเทศ และเกลือ ผสมกับน้ำสต๊อก บรรจุลงในลำไส้แกะหรือไส้เทียมแล้วทำให้สุก สารานุกรมวิทยาการทำอาหาร "" ฉบับภาษาอังกฤษตีพิมพ์ ค.ศ. 2001 บรรยายไว้ว่า "แม้ว่าคำบรรยายของแฮกกิสอาจจะไม่ทำให้รู้สึกอยากกินก็ตาม แต่ว่ามันมีเนื้อสัมผัสคล้ายถั่วและรสชาติอร่อยกลมกล่อม" เชื่อกันว่าแฮกกิสมีที่มาจากการบรรจุเครื่องในสัตว์ที่ได้จากการล่าในกระเพาะของสัตว์ตัวนั้นเพื่อเก็บไว้ให้กินได้นาน ซึ่งเป็นวิถีปฏิบัติที่มีมาช้านาน
แม้ว่าชื่อ "hagws" หรือ "hagese" ซึ่งเป็นที่มาของชื่อแฮกกิสในปัจจุบันจะถูกบันทึกครั้งแรกในประเทศอังกฤษประมาณ ค.ศ. 1430 ก็ตาม แต่แฮกกิสเป็นที่ยอมรับกันทั่วไปว่าเป็นอาหารประจำชาติของประเทศสกอตแลนด์ เนื่องจากบทกวี "แอดเดรสทูอะแฮกกิส" ซึ่งแต่งโดยรอเบิร์ต เบินส์ กวีชาวสกอตใน ค.ศ. 1787 ตามธรรมเนียมแล้วแฮกกิสจะเสิร์ฟโดยมีเครื่องเคียงได้แก่ "นีปส์"  ทำจากหัวนีปซึ่งเป็นผักประเภทหัวชนิดหนึ่งในวงศ์ผักกาด และ "แทตทีส์"  หรือมันฝรั่งบด และ "แดรม" หรือสกอตช์วิสกี ธรรมเนียมนี้จะเคร่งครัดมากถ้าเป็นในงานเลี้ยงอาหารค่ำเบินส์  ซึ่งเป็นประเพณีของชาวสกอตเพื่อยกย่องรอเบิร์ต เบินส์และผลงานประพันธ์ของเขา
ไส้กรอกคัมเบอร์แลนด์

ไส้กรอกคัมเบอร์แลนด์  เป็นไส้กรอกหมูชนิดหนึ่งซึ่งมีต้นกำเนิดจากมณฑลคัมเบอร์แลนด์ซึ่งปัจจุบันเป็นส่วนหนึ่งของมณฑลคัมเบรียในประเทศอังกฤษ ไส้กรอกชนิดนี้จะปรุงรสด้วยเครื่องเทศและสมุนไพรหลากหลายชนิด แต่รสชาติที่เด่นชัดที่สุดได้แก่พริกไทยซึ่งเป็นรสชาติเอกลักษณ์ของไส้กรอกชนิดนี้ นอกจากนี้เนื้อหมูที่นำมาทำไส้กรอกคัมเบอร์แลนด์จะสับแทนบด ทำให้เนื้อสัมผัสแตกต่างจากไส้กรอกอื่นในอังกฤษ (คล้ายกับไส้อั่วทางภาคเหนือของไทย)
ไส้กรอกคัมเบอร์แลนด์ได้รับสถานะ "สิ่งบ่งชี้ทางภูมิศาสตร์ที่ได้รับการคุ้มครอง" ในเดือนมีนาคม ค.ศ. 2011 โดยไส้กรอกที่จะใช้คำว่า "ไส้กรอกคัมเบอร์แลนด์แบบดั้งเดิม"  ได้นั้นจะต้องผลิตในเขตเทศมณฑลคัมเบรียในปัจจุบัน ซึ่งครอบคลุมพื้นที่เทศมณฑลคัมเบอร์แลนด์เดิมและบางส่วนของเทศมณฑลในประวัติศาสตร์อังกฤษแห่งอื่นได้แก่เวสต์มอร์แลนด์ แลงคาเชอร์ และนอร์ทยอร์กเชอร์ นอกจากนี้จะต้องมีเนื้อหมูอย่างน้อยร้อยละ 80 และเส้นผ่านศูนย์กลางไม่ต่ำกว่า 20 มิลลิเมตร
ประวัติ.
ไส้กรอกคัมเบอร์แลนด์เป็นผลิตภัณฑ์ขึ้นชื่อของท้องถิ่นมากว่า 500 ปี ไม่มีที่มาที่ชัดเจนว่าทำไมไส้กรอกคัมเบอร์แลนด์จึงมีรูปร่างและรสชาติอย่างในปัจจุบัน แต่เดิมนั้นไส้กรอกคัมเบอร์แลนด์จะมีรสชาติจัดกว่าในปัจจุบัน ในช่วงศตวรรษที่ 18 เครื่องเทศหลากหลายชนิดได้แพร่หลายมาถึงคัมเบอร์แลนด์ผ่านทางเมืองท่าได้แก่ขิง พริกไทยดำ และจันทน์เทศ
ส่วนผสม.
ไส้กรอกคัมเบอร์แลนด์จะทำออกมาเป็นขดยาวซึ่งแตกต่างจากไส้กรอกอื่น ๆ ในสหราชอาณาจักรที่จะแบ่งเป็นข้อ ๆ ไส้ในของไส้กรอกประกอบด้วยเนื้อหมูสับหรือบดหยาบ พริกไทย ไทม์ เซจ จันทน์เทศ พริกกาแยน และขนมปังแห้งหรือรัสก์ (rusk) เพื่อใช้เป็นตัวประสาน โดยทั่วไปแล้วจะมีเนื้อหมูอยู่ร้อยละ 85–98 อย่างไรก็ตาม ไส้กรอกคัมเบอร์แลนด์ได้รับความนิยมอย่างมาก ทำให้มีการผลิตเชิงอุตสาหกรรมซึ่งทำให้ได้ไส้กรอกที่มีคุณภาพต่ำกว่า โดยปริมาณเนื้อหมูในไส้กรอกอาจจะต่ำถึงร้อยละ 45
หมูพันธุ์ที่นิยมใช้ในอดีตได้แก่หมูพันธุ์คัมเบอร์แลนด์ ซึ่งเป็นสายพันธุ์ที่เหมาะสมกับสภาพภูมิอากาศเย็นชื้นในคัมเบอร์แลนด์ แต่กลับได้รับความนิยมน้อยลงและสูญพันธุ์ในช่วงต้นทศวรรษ 1960 ไส้กรอกคัมเบอร์แลนด์ในปัจจุบันจึงใช้เนื้อหมูพันธุ์ลาร์จแบล็ก กลอสเตอร์เชอร์โอลด์สปอตส์ หรือเวลช์แทน
เดนนิส ร็อดแมน

เดนนิส คีธ ร็อดแมน (13 พฤษภาคม ค.ศ. 1961 –) เป็นอดีตนักบาสเกตบอลระดับอาชีพชาวอเมริกัน ผู้ซึ่งเล่นให้แก่ทีมดีทรอยต์ พิสตันส์, แซนแอนโทนีโอสเปอส์, ชิคาโก บูลส์, ลอสแอนเจลิสเลเกอส์ และแดลลัสแมฟเวอริกส์ ในเอ็นบีเอ เขาเกิดที่เทรนตัน รัฐนิวเจอร์ซีย์ มีชื่อเล่นคือ "เจ้าหนอน" และเป็นที่รู้จักในความสามารถของเขาด้านการป้องกันและการทำรีบาวด์แบบบ้าระห่ำ
ร็อดแมนเล่นในตำแหน่งสมอลฟอร์เวิร์ดในช่วงปีแรก ๆ ก่อนที่จะเปลี่ยนไปเป็นเพาเวอร์ฟอร์เวิร์ด เขาได้รับเกียรติเป็นสมาชิกทีมรับยอดเยี่ยมเอ็นบีเอเจ็ดสมัยและได้รับรางวัลผู้เล่นเอ็นบีเอเกมรับแห่งปีสองครั้ง นอกจากนี้ เขายังเป็นผู้นำสถิติการทำรีบาวด์ต่อเกมได้เป็นระยะเวลาเจ็ดปีติดต่อกัน รวมถึงชนะเลิศการแข่งขันเอ็นบีเอห้าสมัย ชีวประวัติของเขาในเว็บไซต์ NBA.com กล่าวว่าเขาเป็น "ฟอร์เวิร์ดรีบาวด์ที่ดีที่สุดในประวัติศาสตร์ของเอ็นบีเอ" เมื่อวันที่ 1 เมษายน ค.ศ. 2011 ทีมพิสตันส์ได้รีไทร์เบอร์เสื้อหมายเลข 10 เจอร์ซี เพื่อเป็นเกียรติแก่ร็อดแมน และเขาได้รับการแต่งตั้งชื่อเข้าสู่หอเกียรติยศบาสเก็ตบอลไนสมิธเมมโมเรียลในปลายปีเดียวกัน
ร็อดแมนมีประสบการณ์ในวัยเด็กที่ไม่มีความสุข และเป็นคนขี้อาย รวมถึงเก็บตัวในช่วงปีแรก ๆ ของเขา หลังจากยกเลิกความพยายามฆ่าตัวตายในปี ค.ศ. 1993 เขาเสกสรรตัวเองอีกครั้งในฐานะ "แบดบอย" และกลายเป็นที่รู้จักสำหรับลักษณะซึ่งแย้งกันหลายอย่าง เขาย้อมผมของเขาซ้ำแล้วซ้ำอีกในสีเทียม มีการเจาะและการสักจำนวนมาก รวมถึงเกมหยุดชะงักเป็นประจำโดยการปะทะกับผู้เล่นฝ่ายตรงข้ามและเจ้าหน้าที่ เขาสวมชุดแต่งงานที่มีชื่อเสียงเพื่อโปรโมตอัตชีวประวัติปี ค.ศ. 1996 ของเขาชื่อ"แบดแอสไอวอนนาบี" ร็อดแมนเคยได้รับการพาดหัวถึงการคบหาดูใจกับนักร้อง มาดอนนา และแต่งงานช่วงสั้น ๆ กับนักแสดงหญิง คาร์เมน อีเลกตรา นอกจากนี้ ร็อดแมนยังดึงดูดความสนใจจากนานาชาติในการเยือนประเทศเกาหลีเหนือเมื่อปี ค.ศ. 2013 และการเป็นเพื่อนสนิทภายหลังกับผู้นำเกาหลีเหนือ คิม จ็อง-อึน
นอกจากจะเป็นนักบาสเกตบอลระดับอาชีพที่อำลาวงการแล้ว ร็อดแมนยังเป็นมวยปล้ำอาชีพพาร์ตไทม์และนักแสดง เขาเป็นสมาชิกของเอ็นดับเบิลยูโอและต่อสู้ร่วมกับฮัลก์ โฮแกนในการแข่งขันแบชแอทเดอะบิชสองครั้ง ในมวยปล้ำอาชีพ ร็อดแมนเป็นผู้ชนะคนแรกของการแข่งขันเซเลบริตีแชมเปียนชิปเวรสลิง เขามีรายการโทรทัศน์ของตัวเองคือ"เดอะร็อดแมนเวิลด์ทัวร์" และมีบทบาทนำในภาพยนตร์แอ็กชันอย่าง"คู่โหดมหาประลัย" (ค.ศ. 1997) รวมถึง"ไซม่อน เซ็ซ พยัคฆ์สายลับ" (ค.ศ. 1999) ภาพยนตร์ทั้งสองเรื่องถูกวิจารณ์อย่างหนัก กับร็อดแมนที่เคยได้รับรางวัลรางวัลแรสซีสามครั้ง เขาปรากฏตัวในรายการโทรทัศน์เรียลลิตีหลายรายการ และเป็นผู้ชนะรางวัลหลัก 222,000 ดอลลาร์ของ"เซเลบริตีโมล" ค.ศ. 2004
ปรัชญาภาพยนตร์

ปรัชญาภาพยนตร์ เป็นสาขาหนึ่งของสุนทรียศาสตร์ ภายใต้กฎระเบียบทางปรัชญาที่แสวงหาความเข้าใจปัญหาพื้นฐานที่สุดเกี่ยวกับภาพยนตร์ ปรัชญาภาพยนตร์มีความคาบเกี่ยวกันกับทฤษฎีภาพยนตร์อย่างมีนัยสำคัญ ซึ่งเป็นสาขาหนึ่งของภาพยนตร์ศึกษา 
ประวัติศาสตร์.
บุคคลแรกสุดที่แสวงหาปัญหาเชิงปรัชญาเกี่ยวกับภาพยนตร์คือ ฮิวโก้ มุนสเตอร์แบก (Hugo Munsterberg) ในยุคภาพยนตร์เงียบ เขาแสวงหาความเข้าใจว่าภาพยนตร์มีแนวคิดที่แตกต่างจากโรงภาพยนตร์ เขาสรุปว่าการใช้ภาพโคลสอัพ แฟลชแบ็ค และการแก้ไขต่างๆ นั้นมีลักษณะเฉพาะในภาพยนตร์ที่ประกอบขึ้นจากธรรมชาติ 
ในยุคแรกเริ่มของภาพยนตร์เสียง รูดอล์ฟ อาร์นฮาย (Rudolph Arnheim) โด้แย้งว่ายุคภาพยนตร์เงียบนั้นมีความเหนือชั้นกว่า "ภาพยนตร์เสียง" ในแง่สุนทรียภาพ เขาถือว่าการเพิ่มเสียงให้กับภาพเคลื่อนไหวเงียบ ทำให้สถานะของภาพยนตร์ที่มีเอกลักษณ์ได้ถูกลดทอนลง แทนที่จะทำให้เป็นรูปแบบทางศิลปะที่มีเอกลักษณ์ซึ่งเน้นความสามารถในการศึกษาร่างกายอย่างละเอียด ภาพยนตร์จึงกลายเป็นเพียงแค่การผสมผสานระหว่างรูปแบบทางศิลปะสองรูปแบบ 
อังเดร บาซีน (Andre Bazin) มีแนวคิดที่ตรงกันข้ามกับอาร์นฮาย เขาถือว่าภาพยนตร์ไม่ว่าจะมีเสียงหรือไม่นั้นเป็นการพูดที่ไม่ตรงประเด็น เขาเชื่อว่าภาพยนตร์มีพื้นฐานในความสัมพันธ์กับการถ่ายภาพซึ่งมีลักษณะที่สมจริงเป็นหลัก เขาแย้งว่าภาพยนตร์มีความสามารถในการจับภาพโลกแห่งความเป็นจริง ภาพยนตร์เรื่อง "Waking Life" แสดงให้เห็นถึงการอภิปรายเกี่ยวกับปรัชญาภาพยนตร์ที่เน้นทฤษฎีของบาซีน ตัวละครในเรื่องมีการไขปริศนาทางปรัชญาซึ่งทุกช่วงเวลาของภาพยนตร์ได้แสดงให้เห็นถึงแง่มุมของพระเจ้า 
Noël Carroll นักปรัชญาชาวอเมริกัน ได้แย้งว่าลักษณะของภาพยนตร์ในยุคแรกสร้างขึ้นโดยนักปรัชญาซึ่งได้นิยามธรรมชาติของภาพยนตร์แคบเกินไป และพวกเขา ผสมผสานแนวคิดของภาพยนตร์ในแต่ละประเภทกับภาพยนตร์โดยทั่วไปอย่างไม่ถูกต้อง 
แนวคิดในทฤษฎีความจริงของบาซีน ได้รับการยอมรับจากนักปรัชญา ถึงแม้ว่าจะมีคำวิจารณ์จากแครอล "วิทยานิพนธ์เรื่องความโปร่งใส" (The transparency thesis) ได้กล่าวว่าภาพยนตร์เป็นตัวกลางที่โปร่งใสอันนำไปสู่ความเป็นจริงแท้ซึ่งแนวคิดนี้ได้รับการยอมรับจาก Kendall Walton
ปรัชญาเพศ

ปรัชญาเพศ เป็นสาขาหนึ่งของปรัชญาประยุกต์ที่เกี่ยวข้องกับการศึกษาเรื่องเพศและความรัก ซึ่งรวมถึง จริยศาสตร์ของปรากฏการณ์ต่างๆ เช่น การค้าประเวณี การข่มขืน การล่วงละเมิดทางเพศ อัตลักษณ์ทางเพศ อายุที่ยินยอมให้ร่วมประเวณี การรักร่วมเพศ และการวิเคราะห์มโนทัศน์ของแนวคิด เช่น "เพศคืออะไร" ซึ่งรวมไปถึงปัญหาเกี่ยวกับเพศวิถีและอัตลักษณ์ทางเพศ และสถานะทางภววิทยาของเพศสภาพ Alan Soble และ Judith Butler ผู้ซึ่งเป็นนักปรัชญาเพศร่วมสมัยชั้นนำ 
ปรัชญาเพศร่วมสมัยบางครั้งได้รับการร้องเรียนจาก ปรัชญาสตรีนิยมตะวันตก ซึ่งเป็นประเด็นที่ถูกยกระดับโดยนักสตรีนิยมอันเกี่ยวกับความแตกต่างทางเพศสภาพ การเมืองทางเพศ และธรรมชาติของอัตลักษณ์ทางเพศ ซึ่งถือเป็นปัญหาที่สำคัญในปรัชญาเพศ 
ประวัติของปรัชญาเพศ.
ตลอดประวัติศาสตร์ปรัชญาตะวันตก ปัญหาเกี่ยวกับเรื่องเพศและเพศวิถีได้รับการพิจารณาในประเด็นทางจริยศาสตร์ทั่วไปเท่านั้น อย่างไรก็ตามมีการหันเหจากแบบแผนที่ปรากฎขนบธรรมเนียมในเรื่องของสิทธิในการพูดถึงปัญหาทางเพศในสิทธิของตนเอง 
"สมาคมเพื่อปรัชญาเพศและความรัก" เป็นกลุ่มผู้เชี่ยวชาญภายในสมาชิกของสมาคมปรัชญาอเมริกัน 
ความปรารถนาทางเพศ.
การประเมินคุณค่าทางจริยธรรมของกิจกรรมทางเพศนั้นกำหนดจากการตัดสินตามธรรมชาติของแรงกระตุ้นทางเพศ ในแง่นี้ปรัชญาแบ่งออกเป็นสองฝ่าย: 
ความเข้าใจในแง่ลบเกี่ยวกับเพศวิถี อย่างเช่น อิมมานูเอล ค้านท์ เชื่อว่าเพศวิถีบ่อนทำลายค่านิยมและท้าทายการปฏิบัติด้านศีลธรรมของบุคคลอื่น ค้านท์ได้กล่าวถึงเซ็กส์ว่า “ทำให้คนรักกลายเป็นวัตถุแห่งความกระหาย” ในแง่นี้ เพศจึงมักได้รับคำแนะนำเพียงเพื่อจุดประสงค์ในการให้กำเนิด บางครั้งการถือพรหมจรรย์ ถือเป็นสิ่งที่ดีที่สุดหรือมีคุณธรรมมากที่สุด 
ความเข้าใจในแง่บวกเกี่ยวกับเพศวิถี อย่างเช่น Russell Vannoy และ Irving Singer พวกเขาเห็นว่ากิจกรรมทางเพศเป็นสิ่งที่รื่นรมย์ต่อตนเองและผู้อื่นในเวลาเดียวกัน 
การบิดเบือนตามคำเล่าลือ.
Thomas Nagel เสนอว่ามีเพียงการมีปฏิสัมพันธ์ทางเพศโดยการเร้าอารมณ์ทางเพศทั้งสองฝ่ายเท่านั้นที่ถือเป็นเรื่องธรรมชาติสำหรับเพศวิถีของมนุษย์ การเผชิญหน้ากับอุบัติการณ์ทางเพศในทางที่ผิด จะทำให้สิ่งที่เร้าอารมณ์ทั้งสองฝ่ายนั้นหายไป ซึ่งเป็นกรณีที่บุคคลยังคงเหลือประสบการณ์ทางเพศหรือทางวัตถุอย่างเต็มเปี่ยม
เซียนแปะโรงสี

เซียนแปะโรงสี (28 สิงหาคม พ.ศ. 2441 — 16 มกราคม พ.ศ. 2527) หรือ อาจารย์โง้ว กิมโคย หรือชื่อขณะยังมีชีวิต นที ทองศิริ และ กิมเคย แซ่โง้ว เป็นชาวไทยเชื้อสายจีนที่มีความเชี่ยวชาญด้านพิธีกรรม ความเชื่อจีนและฮวงจุ้ย ท่านอาศัยและประกอบธุรกิจโรงสีอยู่ในจังหวัดปทุมธานี หลังท่านเสียชีวิตลงได้รับการยกขึ้นเป็นสิ่งศักดิ์สิทธิ์และได้รับการเคารพนับถือในหมู่ชาวไทยเชื้อสายจีนและชาวไทยแท้ในกรุงเทพมหานครและปทุมธานี ท่านเป็นที่รู้จักจากความศักดิ์สิทธิ์ในทางปลดหนี้ การค้า และกันภัย และจาก "ยันต์ฟ้าประทานพร" ซึ่งเป็นยันต์ประจำตัวของท่านซึ่งได้รับการเคารพบูชาในหมู่นักธุรกิจไทยแท้และนักธุรกิจที่มีเชื้อสายจีน วัตถุมงคลของท่านมีของปลอมเลียนแบบมาก หากสนใจวัตถุมงคลของท่าน ควรเริ่มศึกษาจากผู้เชี่ยวชาญ เช่น ภัทร์ ที่สุดของแจ้
ประวัติ.
นามเดิมของท่านคือ นายกิมเคย แซ่โง้ว เป็นชาวไทยเชื้อสายจีน เกิดที่ตำบลเถ่งไฮ่ของซัวเถา เมื่อวันที่ 28 สิงหาคม พ.ศ. 2441 เดินทางเข้ามายังประเทศไทยเมื่ออายุได้ราว 10 ปี ต่อมาประกอบอาชีพรับจ้างทั่วไป ค้าข้าวเปลือก เมื่อตั้งตัวได้จึงร่วมหุ้นก่อตั้งโรงสีข้าวบริเวณปากคลองบางโพธิ์ล่าง ปัจจุบันคือตำบลบางเดื่อ อำเภอเมืองปทุมธานี เมื่ออายุได้ 22 ปี ท่านได้สมรสกับนางนวลศรี เอี่ยมเข่ง มีบุตรธิดารวม 10 คน ในจำนวนนี้เสียชีวิตตั้งแต่ยังเด็ก 4 คน หลังจากนั้นท่านได้ตั้งกิจการโรงสีของตนเองบริเวณปากคลองเชียงราก ใกล้กับวัดศาลเจ้า พร้อมทั้งได้รับสัญชาติไทย และเปลี่ยนชื่อเป็นนายนที ทองศิริ ท่านมีความสำคัญมากต่อการดำเนินงานของวัดศาลเจ้า บูรณะซ่อมแซม และจัดการพิธีกรรมต่าง ๆ ในงานสำคัญของศาลเจ้าตั้งแต่ยังเป็นเพียงอาคารไม้เก่า ๆ ในหลายครั้งท่านได้แสดงปาฏิหารย์ในพิธีกรรมต่าง ๆ จนเป็นที่เชื่อกันว่าท่านเป็นบุคคลที่ "มีองค์" คือองค์ "ทีกง" ประทับในตน ส่วนผ้ายันต์นั้นจะเรียกว่า "เทียน กัว สื่อ ฮก" แปลได้ว่า เหล่าทวยเทพบนสวรรค์ชั้นฟ้าประทานพรให้มีโชคลาภความสุข นอกจากนี้ท่านเป็นผู้มีเมตตาชอบช่วยเหลือและให้คำปรึกษาด้านความเชื่อจีน จึงทำให้มีผู้ศรัทธาทั่วไป ท่านเสียชีวิตลงเมื่อวันที่ 16 มกราคม พ.ศ. 2527 ด้วยวัย 85 ปี ที่โรงพยาบาลพญาไท ปัจจุบันศาลเจ้าของท่านตั้งอยู่ศาลานที ทองศิริ ภายในวัดศาลเจ้า
กัวกาเมเลเอ! 2

กัวกาเมเลเอ! 2  เป็นวิดีโอเกมแพลตฟอร์มแนวเมทรอยด์วาเนียที่ได้รับการพัฒนาและเผยแพร่โดยดริงก์บอกซ์สตูดิโอส์ ซึ่งเป็นภาคต่อของ"กัวกาเมเลเอ!" เกมดังกล่าวได้รับการเปิดตัวสำหรับไมโครซอฟท์ วินโดวส์ และเพลย์สเตชัน 4 ในเดือนสิงหาคม ค.ศ. 2018 ในขณะที่เวอร์ชันนินเท็นโด สวิตช์ ได้รับการเปิดตัวในวันที่ 10 ธันวาคม ค.ศ. 2018 ส่วนเวอร์ชันเอกซ์บอกซ์วันได้รับการเปิดตัวเมื่อวันที่ 18 มกราคม ค.ศ. 2019 โดยเกมนี้ได้รับคำวิจารณ์โดยทั่วไปในเชิงบวกเมื่อเปิดตัว
รูปแบบการเล่น.
"กัวกาเมเลเอ! 2" เป็นเกมแพลตฟอร์มแนวเมทรอยด์วาเนีย ที่ผู้เล่นต้องควบคุมฆวน อากัวกาเต ซึ่งเป็นลูชาดอร์ที่ต่อสู้ด้วยการต่อย, เตะ และใช้วิชามวยปล้ำ ตลอดเส้นทางของเกม ฆวนได้รับอำนาจนานัปการอีกครั้งจากเกมภาคก่อน ซึ่งมีทั้งการต่อสู้และการใช้ประโยชน์การเคลื่อนไหว - ตัวอย่างเช่น รูสเตอร์อัปเปอร์คัต ซึ่งให้ความคล่องตัวในแนวตั้งในขณะที่ยังโจมตีศัตรูเหนือศีรษะและทำลายสิ่งกีดขวางที่มีสีเหมือนกัน นอกจากนี้เขายังเรียนรู้เทคนิคใหม่ ๆ จากการทำสิ่งท้าทายให้สำเร็จโดยผู้ฝึกสอนที่พบทั่วโลก เช่น การโจมตีที่สร้างความเสียหายมากขึ้น หรือการเพิ่มพลังชีวิต การเปลี่ยนแปลงที่รุนแรงที่สุดคือการเปลี่ยนร่างเป็นไก่ - ในขณะที่ในเกมภาคก่อนเป็นเพียงการสำรวจเส้นทางเล็ก ๆ แต่ภาคนี้มันมีชุดการต่อสู้ทั้งหมดของมันเองพร้อมท่าพิเศษที่ไม่เหมือนใคร นอกจากนี้ยังมีห้องท้าทายสำหรับผู้เล่นในการสำรวจ เกมนี้สามารถเล่นแบบเดี่ยวหรือร่วมมือกับผู้เล่นอีกสามคน อีกทั้งมีประเภทศัตรู, ความสามารถมากขึ้น และแผนที่ขนาดใหญ่กว่าเมื่อเทียบกับภาคก่อน
การตอบรับ.
เกมดังกล่าวได้รับความนิยมจากนักวิจารณ์ตามตัวรวบรวมบทวิจารณ์ของเว็บไซต์เมทาคริติก
เกมได้รับการเสนอชื่อเข้าชิงรางวัล "การออกแบบการควบคุม 2 มิติหรือ 3 มิติจำกัด" และ "เกมแฟรนไชส์แอ็คชัน" จากสถาบันการศึกษาแห่งชาติของผู้วิจารณ์การค้าวิดีโอเกม
โรงพยาบาลศรีสังวรสุโขทัย

โรงพยาบาลศรีสังวรสุโขทัย เป็นโรงพยาบาลทั่วไป สังกัดกระทรวงสาธารณสุข เริ่มดำเนินการก่อสร้างเมื่อปี พ.ศ. 2489 เดิมเป็นโรงพยาบาลประจำจังหวัดสุโขทัย ซึ่งก็คือโรงพยาบาลศรีสังวรในปัจจุบัน 
ประวัติ.
โรงพยาบาลศรีสังวรสุโขทัยเป็นโรงพยาบาลทั่วไป ขนาด 307 เตียง สังกัดสำนักงานปลัดกระทรวงสาธารณสุขตั้งอยู่ที่ อำเภอศรีสำโรง จังหวัดสุโขทัย ห่างจากตัวจังหวัดสุโขทัยไปทางทิศเหนือตาม(ทางหลวงหมายเลข 101) 20 กิโลเมตรมีเนื้อที่ 50 ไร่ 22.4 ตารางวา โรงพยาบาลศรีสังวรสุโขทัย ตั้งอยู่เลขที่ 1 หมู่ที่ 8 ตำบลคลองตาล อำเภอศรีสำโรง จังหวัดสุโขทัย เริ่มดำเนินการก่อสร้างเมื่อปี พ.ศ. 2489 โดยมี ท่านเจ้าคุณพระสังวรกิจโกศล เจ้าอาวาสวัดหนองโว้ง จังหวัดสวรรคโลก ในขณะนั้น เป็นผู้ริเริ่มร่วมกับพ่อค้า ประชาชน เมื่อสร้างเสร็จเรียบร้อยแล้วมอบให้กรมการแพทย์ เปิดทำการรักษาพยาบาลครั้งแรกเมื่อวันที่ 17 กันยายน พ.ศ. 2491 มีอาคารรักษาพยาบาลคนไข้ 2 หลัง รองรับเตียงได้ 50 เตียง มีแพทย์ประจำ 1 คน โดยมีนายแพทย์เล็ก นานา เป็นผู้อำนวยการคนแรก และได้ขยายการบริการเรื่อยมาเป็นลำดับ
โรงพยาบาลสุโขทัย

โรงพยาบาลสุโขทัย เป็นโรงพยาบาลทั่วไป สังกัดกระทรวงสาธารณสุข เริ่มดำเนินการก่อสร้างเมื่อ พ.ศ. 2503 เป็นโรงพยาบาลประจำจังหวัดสุโขทัย
ประวัติ.
เดิมโรงพยาบาลประจำจังหวัดสุโขทัย ตั้งอยู่ที่อำเภอศรีสำโรงจังหวัดสุโขทัย ซึ่งก็คือโรงพยาบาลศรีสังวรสุโขทัยในปัจจุบัน ต่อมาทางจังหวัดสุโขทัยเห็นว่าโรงพยาบาลประจำจังหวัดสมควรอยู่ที่อำเภอเมือง ซึ่งเป็นศูนย์กลางของหน่วยราชการต่างๆ ภายในจังหวัดและสามารถให้บริการประชาชนได้ครอบคลุมมากกว่า จึงได้รับงบประมาณแผ่นดินส่วนหนึ่งสมทบกับเงินบริจาคของประชากรอีกส่วนหนึ่ง เริ่มดำเนินการก่อสร้างโรงพยาบาลสุโขทัยขึ้นเมื่อปี พ.ศ. 2503 โรงพยาบาลสุโขทัยเริ่มเปิดดำเนินการให้บริการแก่ประชาชน เมื่อวันที่ 2 กุมภาพันธ์  พ.ศ. 2506 เป็นโรงพยาบาลขนาด 30 เตียง โดยมีนายแพทย์พงศ์ชัย สุคนธวยัคฆ์ เป็นผู้อำนวยการคนแรก และได้ขยายบริการเรื่อยมาเป็นลำดับ                           
ปัจจุบันโรงพยาบาลสุโขทัยเป็นโรงพยาบาล ขนาด 320 เตียง จัดอยู่ในประเภทโรงพยาบาลทั่วไป สังกัดสำนักงานปลัดกระทรวงสาธารณสุข มีหน้าที่หลักในการให้บริการประชาชนในด้านการตรวจวินิจฉัยโรค ให้บริการรักษาพยาบาล ส่งเสริมสุขภาพ และควบคุมป้องกันโรค ฟื้นฟูสภาพ นอกจากนี้ยังมีหน้าที่ในการให้การศึกษาอบรมแก่นักศึกษาและเจ้าหน้าที่สาธารณสุข ทั้งในและนอกสังกัดสาธารณสุข รวมทั้งดำเนินงานด้านวิชาการและงานวิจัย เพื่อพัฒนาการรักษาพยาบาลให้ก้าวหน้า
โรงพยาบาลสุโขทัยรับผิดชอบประชากรในเขตอำเภอเมืองสุโขทัยดูแลสถานพยาบาลในเครือข่าย 14 แห่ง 1 เทศบาล รวมประชากรที่รับผิดชอบทั้งสิ้น 112,608 คน (ชาย 54,132 คน  หญิง 58,476 คน)
เทศบาลตำบลหวายเหนียว

เทศบาลตำบลหวายเหนียว เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 2, 3, 4, 5, 6 และ 7 ของตำบลหวายเหนียว ในอำเภอท่ามะกา จังหวัดกาญจนบุรี เดิมมีฐานะเป็นสุขาภิบาลหวายเหนียวที่จัดตั้งขึ้นใน พ.ศ. 2505 และขยายเขตสุขาภิบาลในปี พ.ศ. 2523 ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,294 คน
พื้นที่เทศบาลตำบลตั้งอยู่ทางทิศตะวันตกของอำเภอท่ามะกา จังหวัดกาญจนบุรี อยู่ห่างจากที่ว่าการอำเภอท่ามะกาประมาณ 2 กิโลเมตร ศาลากลางจังหวัดกาญจนบุรีประมาณ 66 กิโลเมตร อยู่ห่างจากกรุงเทพมหานครประมาณ 93 กิโลเมตรตามทางรถยนต์ ด้านตะวันออกของเขตเทศบาลมีแม่น้ำแม่กลองไหลผ่านเป็นแหล่งน้ำสำคัญ มีพื้นที่รับผิดชอบ 3.630 ตารางกิโลเมตร แบ่งออกเป็น 7 ชุมชน ได้แก่ ชุมชนศาลเจ้าตึก ชุมชนบ้านหวายเหนียวหมู่ที่ 2 ชุมชนอพอลโล่ ชุมชนบ้านหวายเหนียวหมู่ที่ 4 ชุมชนบ้านวังทอง ชุมชนบ้านทับซุง และชุมชนบ้านวังทอง
เอเอฟซีแชมเปียนส์ลีก 2020 รอบคัดเลือกเพลย์ออฟ

เอเอฟซีแชมเปียนส์ลีก 2020 รอบคัดเลือกเพลย์ออฟ จัดตั้งแต่วันที่ 14 ถึง 28 มกราคม ค.ศ. 2020. โดยมีทั้งหมด 28 ทีมเข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมในรอบแบ่งกลุ่มของ เอเอฟซีแชมเปียนส์ลีก 2020.
ทีม.
28 ทีมต่อไปนี้, แบ่งออกเป็นสองโซน (โซนตะวันตกและโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ:
รูปแบบการแข่งขัน.
<section begin=Format />
ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะในกรณีที่จำเป็น (อ้างอิงบทความที่ 9.2). ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2020 รอบแบ่งกลุ่ม<section end=Format />
ตารางการแข่งขัน.
ตารางการแข่งขันของแต่ละรอบมีดังต่อไปนี้.
สายการแข่งขัน.
<section begin=Bracket />
สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่มในวันที่ 10 ธันวาคม ค.ศ. 2019 แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.<section end=Bracket />
รอบคัดเลือกรอบ 1.
สรุปผลการแข่งขัน.
ทั้งหมด 8 ทีมที่ลงเล่นในรอบคัดเลือกรอบ 1.
<section begin=Preliminary round 1 />
<section end=Preliminary round 1 />
รอบคัดเลือกรอบ 2.
สรุปผลการแข่งขัน.
ทั้งหมด 16 ทีมที่ลงเล่นในรอบคัดเลือกรอบ 2: สิบสองทีมที่เข้าสู่ในรอบนี้ และสี่ทีมผู้ชนะของรอบคัดเลือกรอบ 1.
<section begin=Preliminary round 2 />
<section end=Preliminary round 2 />
รอบเพลย์ออฟ.
สรุปผลการแข่งขัน.
ทั้งหมด 16 ทีมที่ลงเล่นในรอบเพลยืออฟ: แปดทีมที่เข้าสู่ในรอบนี้ และแปดทีมผู้ชนะของรอบคัดเลือกรอบ 2.
<section begin=Play-off round />
<section end=Play-off round />
หมายเหตุ.
<templatestyles src="Reflist/styles.css" />
เมาส์สปอตส์

เมาส์สปอร์ตส์ (ตัวย่อ: mouz) เป็นองค์กรอีสปอร์ตมืออาชีพที่ตั้งอยู่ในประเทศเยอรมนี ประกอบด้วยหลากหลายทีมในหลากหลายเกม แต่เป็นที่รู้จักในเกมมากที่สุด เมาส์สปอร์ตส์เป็นหนึ่งในผู้ก่อตั้ง G7 Teams ซึ่งเป็นสมาคมที่รวบรวมองค์กรอีสปอร์ตชั้นนำทั่วโลก
ปัจจุบันเมาส์สปอร์ตส์มีทีมสำหรับเกมต่อไปนี้: , สตาร์คราฟต์ 2, ฟีฟ่า, พาลาดินส์, ลีกออฟเลเจนด์, ฟอร์ตไนต์, สตรีทไฟเตอร์ V, เวนกลอรี่, อันเรียล ทัวร์นาเมนต์ 4, และร็อคเก็ต ลีก
โอจี (อีสปอร์ต)

โอจี (Original Gangsters)  เป็นองค์กรอีสปอร์ตมืออาชีพที่ตั้งอยู่ในยุโรป ก่อตั้งขึ้นในปี 2015 พวกเขาเป็นที่รู้จักกันเป็นอย่างดีในการแข่งขันโดตา 2 ที่ชนะการแข่งขัน ดิ อินเตอร์เนชันแนล 2018 และ 2019 นอกเหนือจากทีมโดต้า 2 แล้ว ยังมีทีมในเกมอื่น ๆ อีก เช่น ซูเปอร์สแมชบราเธอร์ส และ
ค่ายกักกันโกรส-โรเซิน

ค่ายกักกันโกรส-โรเซิน  เป็นเครือข่ายค่ายกักกันนาซีที่เยอรมนีที่สร้างขึ้นและดำเนินการในช่วงสงครามโลกครั้งที่สอง ค่ายหลักตั้งอยู่ในหมู่บ้านโกรส-โรเซินของเยอรมนี ซึ่งปัจจุบันคือหมู่บ้านรอกอชญิตซาในจังหวัดดอลนือชล็อนสก์ ประเทศโปแลนด์ บนเส้นทางรถไฟระหว่างเมืองเยาเออร์ (ปัจจุบันคือยาวอร์) กับเมืองชตรีเกา (ปัจจุบันคือสตแชก็อม) 
ขณะที่มีกิจกรรมสูงสุดใน ค.ศ. 1944 โครงสร้างอันซับซ้อนของโกรส-โรเซินมีค่ายขนาดย่อยกว่า 100 แห่งตั้งอยู่ทางภาคตะวันออกของเยอรมนี เชโกสโลวาเกีย และดินแดนโปแลนด์ที่ถูกยึดครอง ประชากรทั้งหมดในค่ายโกรส-โรเซินในช่วงเวลานั้นคิดเป็นร้อยละ 11 ของจำนวนผู้ถูกกักกันทั้งหมดในระบบค่ายกักกันนาซี
สถานีรถไฟใต้ดินมหาวิทยาลัยอาลโตะ

สถานีรถไฟใต้ดินมหาวิทยาลัยอาลโตะ  เป็นสถานีใต้ดิน ของส่วนต่อขยายตะวันตกของรถไฟใต้ดินเฮลซิงกิ ตั้งอยู่ที่วิทยาเขตโอะตะเนียมิของมหาวิทยาลัยอาลโตะในนครเอสโป ทางเข้าหลักของสถานีตั้งอยู่ที่ฝั่งตะวันตกเฉียงใต้ของศูนย์ปริญญาตรีมหาวิทยาลัยอาลโตะ อีกฝั่งหนึ่งของเขตโอะตะเนียมิ ทางเข้าที่สองตั้งอยู่ในอาคารศูนย์การวิจัยวิชาการฟินแลนด์ (VTT) ที่ถนนเตียโต 4
เห็ดสมองวัว

เห็ดสมองวัว (ชื่อวิทยาศาสตร์: "Gyromitra esculenta") เป็นเห็ดราแอสโกไมโคตาในสกุล "Gyromitra" พบได้ทั่วทั้งทวีปยุโรปและทวีปอเมริกาเหนือ โดยปกติจะเติบโตในดินทรายใต้ต้นสนช่วงฤดูใบไม้ผลิและต้นฤดูร้อน ดอกเห็ดของชนิดนี้เป็นหมวกเห็ดสีน้ำตาลเข้ม รูปร่างผิดปกติและคล้ายสมอง สามารถสูงได้ถึง 10 เซนติเมตร (4 นิ้ว) และกว้าง 15 เซนติเมตร (6 นิ้ว) ยืดออกมาจากก้านเห็ดหนาสีขาวที่สูงได้ถึง 6 เซนติเมตร (2.4 นิ้ว)
เห็ดสมองวัวเป็นอาหารที่ได้รับความนิยมในแถบสแกนดิเนเวีย ยุโรปตะวันออก และภูมิภาคทะเลสาบใหญ่ตอนบนของทวีปอเมริกาเหนือ แม้ว่าเห็ดชนิดนี้อาจเป็นอันตรายถึงชีวิตเมื่อรับประทานดิบ ในประเทศสเปน มีการห้ามไม่ให้จำหน่ายเห็ดชนิดนี้แก่สาธารณชน แม้ว่าเห็ดชนิดนี้จะได้รับความนิยามในเขตบางเขตของเทือกเขาพิรินีตะวันออก ในประเทศฟินแลนด์ เห็ดชนิดนี้สามารถขายในสภาพสดได้แต่ต้องมีคำเตือนและคำแนะนำในการเตรียมสำหรับการประกอบอาหารที่ถูกต้อง
โดยปกตินั้น ผู้คนมักจะนำเห็ดสมองวัวไปลวกก่อนนำไปประกอบอาหาร แต่มีหลักฐานชี้ว่าวิธีการลวกไม่อาจทำให้เห็ดชนิดนี้ปลอดภัยโดยสิ้นเชิงสำหรับการบริโภค เมื่อบริโภคเห็ดชนิดนี้เข้าไป สารตัวสำคัญ คือ ไจโรมิตริน (Gyromitrin) จะผ่านกระบวนการสลายด้วยน้ำ และกลายเป็นมอนอเมทิลไฮดราซีน (MMH) ซึ่งเป็นสารประกอบมีพิษ พิษนี้ส่งผลกระทบต่อตับ ระบบประสาทส่วนกลาง และไตในบางครั้ง อาการที่ตามมา ได้แก่ อาเจียน และท้องเสียเป็นเวลาหลายชั่วโมงหลังบริโภค ตามด้วยอาการเวียนศีรษะ ง่วงงุน และปวดหัว กรณีที่รุนแรงอาจทำให้เกิดอาการเพ้อ นำไปสู่อาการโคม่าและเสียชีวิตภายหลังจากนั้น 5 ถึง 7 วัน
เดอะแรมไบแคท

แมวของแรมไบ  เป็นภาพยนตร์การ์ตูนฝรั่งเศส ฉายในปี 2011 กำกับโดย Joann Sfar และ Antoine Delesvaux โดยเค้าโครงเรื่อง อ้างอิงจากหนังสือเล่มที่หนึ่ง สอง และห้าของซีรี่ส์การ์ตูน ของ Joann Sfar ที่มีชื่อเรื่องเดียวกัน เป็นการบอกเล่าเรื่องราวของแมวที่ได้รับความสามารถในการพูด หลังจากที่แมวกลืนนกแก้วและเจ้าของที่เป็นแรบไบในปี 1920 ที่แอลจีเรีย มีผู้ให้พากษ์เสียงของหนังเรื่องนี้ เช่น François Morel, Hafsia Herzi, Maurice Bénichou, Fellag, François Damiens และ Jean-Pierre Kalfon
แซนโฮเซเอิร์ทเควกส์

แซนโฮเซเอิร์ทเควกส์  เป็นสโมสรฟุตบอลจากเมืองแซนโฮเซในสหรัฐ ก่อตั้งในปี ค.ศ. 1994 ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันตก
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ แอนโธนี อำไพพิทักษ์วงศ์
เดเอ็ฟเบ-โพคาล ฤดูกาล 2019–20

เดเอ็ฟเบ-โพคาล ฤดูกาล 2019–20 เป็นฤดูกาลที่ 77 ของการแข่งขันฟุตบอลถ้วยเยอรมันแบบแพ้คัดออกประจำปี ซึ่งจะเริ่มต้นเมื่อวันที่ 9 สิงหาคม พ.ศ. 2562 (ค.ศ. 2019) กับรอบแรกจากหกรอบและจะสิ้นสุดลงในวันที่ 4 กรกฎาคม พ.ศ. 2563 (ค.ศ. 2020) กับรอบชิงชนะเลิศที่ สนามกีฬาโอลิมปิก ใน เบอร์ลิน. ทีมชนะเลิศของเดเอ็ฟเบ-โพคาลนั้นจะได้สิทธิ์สำหรับปีถัดไปของ ยูฟ่ายูโรปาลีก, ถ้าไม่ได้สิทธิ์อยู่แล้วสำหรับ ยูฟ่าแชมเปียนส์ลีก ผ่านอันดับในลีก.
ตารางการแข่งขันในแต่ละรอบ.
แต่ละรอบของการแข่งขันฤดูกาล 2019–20 ที่มีกำหนดไว้ดังต่อไปนี้:
แมตช์การแข่งขัน.
ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 9 สิงหาคม พ.ศ. 2562 (ค.ศ. 2019) และปิดท้ายด้วยรอบชิงชนะเลิศในวันที่ 23 พฤษภาคม พ.ศ. 2563 (ค.ศ. 2020) ที่ สนามกีฬาโอลิมปิก ใน เบอร์ลิน.
เวลาจนถึงวันที่ 26 ตุลาคม พ.ศ. 2562 (ค.ศ. 2019) และตั้งแต่วันที่ 29 มีนาคม พ.ศ. 2563 (ค.ศ. 2020) คือ CEST . เวลาตั้งแต่วันที่ 27 ตุลาคม พ.ศ. 2562 (ค.ศ. 2019) ถึง 28 มีนาคม พ.ศ. 2563 (ค.ศ. 2020) คือ CET .
รอบแรก.
การจับสลากสำหรับรอบแรกจะจัดขึ้นในวันที่ 15 มิถุนายน พ.ศ. 2562 (ค.ศ. 2019) ในเวลา 18:00 (เวลาท้องถิ่น), กับ เนีย คืนเซอร์ เป็นผู้ทำการจับสลากในแต่ละนัด. สามสิบสองนัดจะทำการลงเล่นตั้งแต่วันที่ 9 ถึง 12 สิงหาคม พ.ศ. 2562 (ค.ศ. 2019).
รอบสอง.
การจับสลากสำหรับรอบสองจะจัดขึ้นในวันที่ 18 สิงหาคม พ.ศ. 2562 (ค.ศ. 2019) ในเวลา 18:00 กับ เซบัสทีอัน เคล เป็นผู้ทำการจับสลากในรอบนี้ สิบหกนัดจะทำการลงเล่นตั้งแต่วันที่ 29 ถึง 30 ตุลาคม พ.ศ. 2562 (ค.ศ. 2019)
รอบ 16 ทีมสุดท้าย.
การจับสลากสำหรับรอบ 16 ทีมสุดท้ายได้จัดขึ้นเมื่อวันที่ 3 พฤศจิกายน พ.ศ. 2562 (ค.ศ. 2019) ณ เวลา 18:00, กับ ตูริด คนาอัค เป็นผู้จับสลากในแต่ละนัด. แปดคู่จะลงเล่นตั้งแต่วันที่ 4 ถึง 5 กุมภาพันธ์ พ.ศ. 2563 (ค.ศ. 2020).
รอบก่อนรองชนะเลิศ.
การจับสลากสำหรับรอบก่อนรองชนะเลิศจะจัดขึ้นเมื่อวันที่ 9 กุมภาพันธ์ พ.ศ. 2563 (ค.ศ. 2020) ณ เวลา 18:00, กับ กาเกา เป็นผู้ทำการจับสลากในรอบนี้. สี่นัดจะลงเล่นตั้งแต่วันที่ 3 ถึง 4 มีนาคม ค.ศ. 2020.
รอบรองชนะเลิศ.
การจับสลากสำหรับรอบรองชนะเลิศจะจัดขึ้นในวันที่ 8 มีนาคม พ.ศ. 2563 (ค.ศ. 2020) ณ เวลา 18:00, กับ อัลมุท ชุลต์ เป็นผู้ทำการจับสลากในรอบนี้. สองนัดจะลงเล่นตั้งแต่วันที่ 21 ถึง 22 เมษายน พ.ศ. 2563 (ค.ศ. 2020).
แอร์สเทอ เอ็ฟเซ ซาร์บรึคเคิน ของ เรกิโอนัลลิกา ซืดเวสต์ กลายเป็นสโมสรแรกในดิวิชันสี่ในประวัติศาสตร์ของ เดเอ็ฟเบ-โพคาล ที่ทะลุมาถึงรอบรองชนะเลิศของการแข่งขัน.
แมตช์ในรอบนี้ได้ถูกเลื่อนการแข่งขันเนื่องจาก การระบาดทั่วของไวรัสโคโรนาในประเทศเยอรมนี พ.ศ. 2563. การตัดสินใจครั้งใหม่ที่เกี่ยวกับการเริ่มต้นใหม่ของการแข่งขัน, คล้ายกับ บุนเดิสลิกา และ ชไวเทอบุนเดิสลีกา, จะจัดขึ้นในการประชุมวิสามัญของ DFB-Bundestag เมื่อวันที่ 25 พฤษภาคม พ.ศ. 2563 (ค.ศ. 2020). เดเอ็ฟเบเสนอให้รอบรองชนะเลิศจัดขึ้นตั้งแต่วันที่ 9 ถึง 10 มิถุนายน พ.ศ. 2563 (ค.ศ. 2020).
รอบชิงชนะเลิศ.
รอบชิงชนะเลิศจะจัดขึ้นในวันที่ 23 พฤษภาคม พ.ศ. 2563 (ค.ศ. 2020) ที่ โอลึมเพียชตาดิโยน ใน เบอร์ลิน.
อันดับผู้ทำประตู.
ด้านล่างนี้คือผู่ทำประตูสูงสุดของเดเอ็ฟเบ-โพคาล, เรียงลำดับแรกโดยจำนวนประตู, และหลังจากนั้นเป็นเรียงลำดับตามตัวอักษรถ้ากรณีที่จำเป็น. ประตูที่ทำได้ในการดวลลูกโทษจะไม่นำมานับรวม.
หมายเหตุ.
<templatestyles src="Reflist/styles.css" />
ไวตาเกเรยูไนเต็ด

ไวตาเกเรยูไนเต็ด  เป็นสโมสรฟุตบอลอาชีพ ตั้งอยู่ในนครไวตาเกเร นิวซีแลนด์ ปัจจุบันเล่นอยู่ในนิวซีแลนด์ฟุตบอลแชมเปียนชิป โดยไวตาเกเรยูไนเต็ดมีสโมสรคู่แข่งคือออกแลนด์ซิตี
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ สรรเสริญ ลิ้มวัฒนะ
พายุไต้ฝุ่นโนรู (พ.ศ. 2560)

พายุไต้ฝุ่นโนรูส่งผลให้ผู้เสียชีวิตสองคนในจังหวัดคาโงชิมะ และสร้างความเสียหายคิดเป็นมูลค่าอย่างน้อย 100 ล้านดอลลาร์สหรัฐ (ค่าเงิน พ.ศ. 2560) ในประเทศญี่ปุ่น
สุริยุปราคา 21 มิถุนายน พ.ศ. 2563

สุริยุปราคาวงแหวนเกิดขึ้นในวันที่ 21 มิถุนายน พ.ศ. 2563 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สภาพมองเห็นได้.
ศูนย์กลางของคราสจะผ่านบางส่วนของทวีปแอฟริกา ได้แก่ สาธารณรัฐแอฟริกากลาง ประเทศคองโก และประเทศเอธิโอเปีย ในทวีปเอเชีย ได้แก่ ตอนใต้ของประเทศปากีสถาน ตอนเหนือของประเทศอินเดีย และประเทศจีน ส่วนประเทศไทยเห็นสุริยุปราคาครั้งนี้เป็นสุริยุปราคาบางส่วน
อุปราคาที่เกี่ยวข้อง.
สุริยุปราคา พ.ศ. 2561–2564.
อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 15 กุมภาพันธ์ 2561 และ 11 สิงหาคม 2561 เกิดขึ้นระหว่างชุดเทอมก่อนหน้า
แซรอส 137.
อุปราคาครั้งนี้เป็นส่วนหนึ่งของวงรอบแซรอสที่ 137 ซึ่งวนซ้ำทุก ๆ 18 ปี 11 วัน ประกอบด้วย 70 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 25 พฤษภาคม พ.ศ. 1932 (ค.ศ. 1389) สุริยุปราคาเต็มดวงเริ่มตั้งแต่วันที่ 20 สิงหาคม พ.ศ. 2076 (ค.ศ. 1533) จนถึงวันที่ 6 ธันวาคม พ.ศ. 2238 (ค.ศ. 1695) สุริยุปราคาผสมชุดแรกเริ่มตั้งแต่วันที่ 17 ธันวาคม พ.ศ. 2256 (ค.ศ. 1713) จนถึงวันที่ 11 กุมภาพันธ์ พ.ศ. 2347 (ค.ศ. 1804) สุริยุปราคาวงแหวนชุดแรกเริ่มตั้งแต่วันที่ 21 กุมภาพันธ์ พ.ศ. 2365 (ค.ศ. 1822) จนถึงวันที่ 25 มีนาคม พ.ศ. 2419 (ค.ศ. 1876) สุริยุปราคาผสมชุดที่สองเริ่มตั้งแต่วันที่ 6 เมษายน พ.ศ. 2439 (ค.ศ. 1894) จนถึงวันที่ 28 เมษายน พ.ศ. 2473 (ค.ศ. 1930) สุริยุปราคาวงแหวนชุดที่สองเริ่มตั้งแต่วันที่ 9 พฤษภาคม พ.ศ. 2491 (ค.ศ. 1948) จนถึงวันที่ 13 เมษายน พ.ศ. 3050 (ค.ศ. 2507) และชุดแซรอสนี้จบลงในสุริยุปราคาบางส่วนวันที่ 28 มิถุนายน พ.ศ. 3176 (ค.ศ. 2633) โดยคราสเต็มดวงนานที่สุดของชุดแซรอสนี้อยู่ในวันที่ 10 กันยายน พ.ศ. 2112 (ค.ศ. 1569) ที่ระยะเวลา 2 นาที 55 วินาที แซรอสนี้มีสุริยุปราคาที่เงามืดสัมผัสพื้นผิวโลกจำนวนทั้งสิ้น 55 ครั้ง ตั้งแต่วันที่ 20 สิงหาคม พ.ศ. 2076 จนถึงวันที่ 13 เมษายน พ.ศ. 3050 กินระยะเวลา 973.62 ปี ซึ่งเป็นระยะเวลาเกือบ 1 สหัสวรรษ ส่วนระยะเวลารวมทั้งสิ้นของแซรอสนี้คือ 1,244.08 ปี
ชุดอีเนกซ์.
อุปราคานี้เป็นส่วนหนึ่งของวงรอบอีเนกซ์คาบยาว ซึ่งเกิดเหตุการณ์ซ้ำที่โหนดอันสลับกัน ทุก ๆ 358 เดือนจันทรคติ (≈ 10,571.95 วัน หรือ 29 ปี ลบ 20 วัน) การปรากฎและลองจิจูดของพวกมันไม่เป็นระเบียบ เนื่องจากขาดการประสานกันกับเดือนแอโนมาลิสติก (เดือนที่ยาวกว่าเดือนดาราคติ เพราะจุดใกล้ที่สุดเคลื่อนไปในทางเดียวกันกับวงโคจรของดวงจันทร์รอบโลก) อย่างไรก็ตาม การจับกลุ่มของวงรอบอีเนกซ์ 3 วงรอบ (≈ 87 ปี ลบ 2 เดือน) ที่เข้ามาใกล้กัน (≈ 1,151.02 เดือนแอโนมาลิสติก) ทำให้อุุปราคาจะมีลักษณะที่คล้ายกันในกลุ่มเหล่านี้
ในศตวรรษที่ 18:
ในศตวรรษที่ 23:
ชุดเมตอน.
ชุดเมตอนการวนซ้ำของอุปราคาทุก ๆ 19 ปี (6939.69 วัน) สุดท้ายประมาณ 5 วัฏจักร โดยอุปราคาเกิดขึ้นในวันอันใกล้เคียงกันในปฏิทิน ในการเพิ่มขึ้นของตัวรองอนุกรมออคตอน ซึ่งวนซ้ำ 1/5 ของนั้นหรือทุก ๆ 3.8 ปี (1387.94 วัน) ทุกอุปราคาในตารางนี้เกิดขึ้นที่โหนดขึ้นของดวงจันทร์
โอลิเวอร์ เฮวิไซด์

โอลิเวอร์ เฮวิไซด์ (18 พฤษภาคม ค.ศ. 1850 – 3 กุมภาพันธ์ ค.ศ. 1925) เป็นวิศวกรไฟฟ้า นักคณิตศาสตร์และนักฟิสิกส์ชาวอังกฤษ เฮวิไซด์ประยุกต์จำนวนเชิงซ้อนเพื่อใช้ในการศึกษาเครือข่ายไฟฟ้า คิดค้นวิธีแก้สมการเชิงอนุพันธ์ และปรับปรุงสมการของแมกซ์เวลล์ในส่วนของแรงแม่เหล็กไฟฟ้าและฟลักซ์พลังงาน นอกจากนี้เขายังเป็นหนึ่งในผู้คิดค้นแคลคูลัสเวกเตอร์ซึ่งใช้กันอย่างแพร่หลายในวิชาฟิสิกส์และวิศวกรรมศาสตร์
เฮวิไซด์เกิดในปี ค.ศ. 1850 ที่เมืองแคมเดนซึ่งในขณะนั้นอยู่ในมณฑลมิดเดิลเซ็กส์ เฮวิไซด์ในวัยเด็กมีสุขภาพไม่แข็งแรงและมีปัญหาทางการได้ยิน เมื่ออายุ 13 ปี เขาเรียนที่โรงเรียน Camden House Grammar School แต่ภายหลังต้องออกจากโรงเรียนเนื่องจากครอบครัวมีปัญหาด้านการเงิน ต่อมาชาลส์ วีตสตัน ผู้มีศักดิ์เป็นลุงส่งเฮวิไซด์ไปทำงานที่บริษัทโทรเลขของเขาเองที่เมืองนิวคาสเซิล 2 ปีต่อมา เฮวิไซด์ทำงานที่บริษัทโทรเลขเกรตนอร์เธิร์นและเขียนบทความลงวารสารวิชาการ "Philosophical Magazine" ในปี ค.ศ. 1873 เฮวิไซด์ได้อ่านศาสตรนิพนธ์ว่าด้วยไฟฟ้าและความเป็นแม่เหล็ก ("A Treatise on Electricity and Magnetism") ของเจมส์ เคลิร์ก แมกซ์เวลล์ ก่อนจะทำการศึกษาเพิ่มเติมจนได้ telegrapher's equations สมการที่ว่าด้วยแรงดันไฟฟ้าและกระแสไฟฟ้าในสายส่งสัญญาณ
ระหว่าง ค.ศ. 1880–1902 เฮวิไซด์มีผลงานด้านฟิสิกส์และคณิตศาสตร์หลายอย่าง เช่น จดสิทธิบัตรสายโคแอ็กเชียล ซึ่งเป็นสายส่งสัญญาณที่แกนกลางประกอบด้วยตัวนำไฟฟ้า 2 ชนิด ปรับปรุงสมการของแมกซ์เวลล์ด้วยเวกเตอร์ พัฒนาแคลคูลัสเชิงตัวดำเนินการที่คล้ายคลึงกับการแปลงลาปลาส เพื่อใช้แก้สมการเชิงอนุพันธ์เชิงเส้น คิดค้นแคลคูลัสเวกเตอร์ที่มีบทบาทสำคัญในการศึกษาพลศาสตร์ของไหล สนามแม่เหล็กไฟฟ้าและสนามความโน้มถ่วง และทำนายถึงชั้นเคนเนลลี–เฮวิไซด์ ซึ่งเป็นชั้นหนึ่งของไอโอโนสเฟียร์ที่อยู่เหนือพื้นโลกราว 90–150 กิโลเมตร ชั้นดังกล่าวได้รับการพิสูจน์ว่ามีอยู่จริงโดยเอ็ดเวิร์ด วิกเตอร์ แอปเพิลตัน และทำให้แอปเพิลตันได้รับรางวัลโนเบลสาขาฟิสิกส์ในปี ค.ศ. 1947
ช่วงบั้นปลายชีวิต เฮวิไซด์มีพฤติกรรมแปลกประหลาด เช่น ไม่พบปะผู้คน ทาเล็บสีชมพูและใช้แผ่นหินแกรนิตแทนเฟอร์นิเจอร์ในบ้าน เขาเสียชีวิตจากอาการบาดเจ็บจากการตกบันไดในปี ค.ศ. 1925 ที่เมืองทอร์คีย์ มณฑลเดวอน
ไข่คน

ไข่คน หรือ ไข่กวน  คืออาหารที่ทำจากไข่ (ปกติจะใช้ไข่ไก่) คนหรือตีให้เข้ากันบนกระทะที่ใช้ความร้อนต่ำ มีส่วนผสมของเกลือ เนยและส่วนผสมอื่นในบางครั้ง
การตระเตรียม.
ไข่เป็นสิ่งสำคัญในการทำไข่คน แต่มักจะใส่เกลือและส่วนผสมอื่น ๆ เช่น น้ำ นม เนย ไชฟ์  ครีมหรือบางสูตรอาจใส่แครมแฟร็ช  ครีมเปรี้ยวหรือเนยแข็งขูด การโรยด้วยพริกไทยดำถูกใช้เป็นส่วนผสมในบางสูตรไข่จะถูกตอกลงในชาม ใส่เกลือ พริกไทย ผสมเข้าด้วยกันโดยการคนหรือใช้ตะกร้อตีไข่ บางสูตรอาจตอกไข่ลงในกระทะร้อนโดยตรงพร้อมกับตีไข่ขาวและไข่แดงเข้าด้วยกันขณะที่ทำอาหาร เพื่อให้ได้ผลลัพธ์ที่เข้ากันและเสร็จเร็วยิ่งขึ้นจะใส่ส่วนผสมเพิ่มความข้นหนืด เช่น แป้งข้าวโพด แป้งมันฝรั่งหรือแป้งชนิดอื่นทำให้สามารถทำอาหารได้เร็วขึ้นและลดความเสี่ยงจากการใช้เวลาทำอาหารนานเกินไปแม้ว่าจะใช้เนยน้อยลงก็ตาม การใส่นมหรือน้ำลงในส่วนผสมจะทำให้รสชาติจางลงและเป็นสาเหตุที่ทำให้ไข่แห้งเร็วขึ้นเมื่อได้รับความร้อนเพราะนมหรือน้ำทำให้ไข่เจือจางลง
ส่วนผสมสามารถเทลงในกระทะร้อนที่มีเนยละลายหรือน้ำมันซึ่งจะทำให้ส่วนผสมเริ่มจับตัว ลดความร้อนลงและคนไข่ในขณะที่กำลังทำอาหารซึ่งจะทำให้ไข่มีเนื้อละเอียด นุ่มและแทบจะไม่มีรอยไหม้เหมือนกับแพนเค้กหรือไข่เจียว การใช้กระทะท้องแบนจะช่วยให้ไข่ไม่มีรอยไหม้ การตีไข่อย่างต่อเนื่องและไม่ปล่อยให้เนื้อไข่ติดกระทะ ไข่จะกักเก็บอุณหภูมิในกระทะที่ประมาณจุดเดือดของน้ำจนกว่าจะจับตัวเป็นก้อน
เมื่อส่วนผสมที่เป็นของเหลวเริ่มจับตัว ใส่ส่วนผสมเพิ่มเติม เช่น แฮม สมุนไพร ชีสหรือครีม โดยอาจคนด้วยความร้อนต่ำจนผสมเข้าด้วยกัน ไข่จะยังไม่สุกมากเมื่อนำออกจากเตา แต่ไข่ยังคงสุกได้ด้วยความร้อนที่มีอยู่ในตัว ถ้ามีของเหลวใด ๆ ไหลออกจากไข่ (กระบวนการวุ้นหดตัวแยกน้ำ) แสดงว่ายังไม่สุก สุกเกินไปหรือใส่ผักที่มีน้ำอยู่มาก
ไข่คนสามารถทำด้วยเตาไมโครเวฟได้ และสามารถตระเตรียมโดยใช้การทำอาหารแบบซู-วีด  ซึ่งทำให้ได้เนื้อสัมผัสที่นุ่มเหมือนครีมแบบดั้งเดิมและทำในบางช่วงในระหว่างการทำอาหารเท่านั้น เทคนิคการทำไข่คนเนื้อครีมอีกวิธีคือใช้ท่ออบไข่ด้วยเนยจากก้านปล่อยไอน้ำ  ที่อยู่ในเครื่องทำกาแฟ
รูปแบบการเสิร์ฟ.
ไข่คนในชุดอาหารเช้ามักจะมาพร้อมกับขนมปังปิ้ง เบคอน แซลมอนรมควัน แฮชบราวน์ ข้าวโพด แพนเค้ก แฮม หรือไส้กรอก เครื่องปรุงอาหารที่นิยมเสิร์ฟพร้อมกับไข่คนคือซอสมะเขือเทศ ซอสร้อน และซอสวุร์สเตอร์เชอร์
หมายเหตุ.
<templatestyles src="Reflist/styles.css" />
แหล่งข้อมูลอื่น.
ของวิกิตำรามีสูตรอาหารเกี่ยวกับ
เนื้อเยื่อกล้ามเนื้อเรียบ

กล้ามเนื้อเรียบ (smooth muscle) เป็นกล้ามเนื้อที่ไม่มีลาย ซึ่งแตกต่างจากกล้ามเนื้อยึดกระดูก และกล้ามเนื้อหัวใจ กล้ามเนื้อเรียบประกอบด้วยเซลล์ที่มีลักษณะรูปร่างเป็นเซลล์ยาว ส่วนหัวและส่วนท้าย แหลมคล้ายรูปกระสวย แต่ละเซลล์มีนิวเคลียสอันเดียวอยู่ตรงกลางเซลล์กล้ามเนื้อเรียบพบอยู่ตาม อวัยวะภายในของร่างกาย เช่น ผนังหลอดอาหาร ผนังกระเพาะอาหาร ผนังลําไส้ผนังมดลูก กล้ามเนื้อหูรูดที่ ม่านตา การทํางานของกล้ามเนื้อเรียบอยู่นอกอํานาจจิตใจ ร่างกายไม่สามารถควบคุมได้ซึ่งถูกควบคุมโดย ระบบประสาทอัตโนมัติ
การทำงานของกล้ามเนื้อเรียบถูกกระตุ้นผ่านระบบประสาทอัตโนมัติทั้งสองระบบในทิศทางตรงกันข้ามกับเนื้อเยื่อชนิดอื่นๆ กล่าวคือ เมื่อระบบประสาทซิมพาเทติก (Sympathetic) ทำงานจะเกิดการเปลี่ยนแปลงหลายอย่าง เช่น การคลายตัวของกล้ามเนื้อเรียบ แต่เมื่อระบบพาราซิมพาเทติก (Parasympathetic) ทำงาน กล้ามเนื้อจะตอบสนองด้วยมีการหดตัวของกล้ามเนื้อเรียบนั่นเอง เนื่องจากกล้ามเนื้อเรียบมีหลอดเหลือดมาเลี้ยงน้อยกว่า จึงทำให้เกิดการหดตัวได้ช้ากว่ากล้ามเนื้อลาย นอกจากนี้กล้ามเนื้อเรียบยังตอบสนองต่อสารเคมีจากภายนอกบางชนิด และสารสื่อประสาทที่ร่างกายผลิตออกมา เช่น เอพิเนฟรีน (Epinephrine)
ชนิดของกล้ามเนื้อเรียบ.
กล้ามเนื้อเรียบสามารถแบ่งออกเป็น 2 กลุ่มใหญ่ๆ ได้ตามอวัยวะที่พบ และโครงสร้างหลักที่ใช้นำกระแสประสาท ดังนี้
หน้าที่ของกล้ามเนื้อเรียบ.
กล้ามเนื้อเรียบมีคุณสมบัติพิเศษหลักสองชนิด คือสามารถปรับตัวได้ตามแรงยืด (Plasticity) การหดตัวได้เอง (Automaticity) และกล้ามเนื้อลายในบางอวัยวะมีเซลล์กลุ่มพิเศษที่สามารถก่อให้เกิดจังหวะ (Pace maker) ซึ่งสามารถผลิตกระแสไฟฟ้ามากระตุ้นให้กล้ามเนื้อเรียบบริเวณใกล้เคียงหดตัวเป็นจังหวะแบบอัตโนมัติได้ อย่างไรก็ตาม ดังที่ได้อธิบายไปข้างต้นว่ากล้ามเนื้อเรียบนั้นเป็นองค์ประกอบอวัยวะภายในเกือบทุกชนิด จึงมีหน้าที่เฉพาะที่แตกต่างกันมาก จึงขอยกตัวอย่างที่ทำให้เห็นภาพชัดเจนและเข้าใจง่าย ดังนี้
ดังที่ได้อธิบายไว้ข้างต้นจะเห็นว่า การทำงานของกล้ามเนื้อเรียบอย่างปกติมีความสำคัญต่อระบบต่างๆ ของร่างกายเป็นอย่างมาก การทำความเข้าใจถึงหน้าที่ของกล้ามเนื้อลายชนิดต่างๆ อาจจะเป็นประโยชน์อย่างมาก เพื่อช่วยให้สังเกตอาการผผิดปกติที่เกิดขึ้นกับร่างกาย
หนี้ภายนอก

หนี้ภายนอก  หรือ หนี้ต่างประเทศ  คือยอดรวมหนี้สินของภาครัฐและเอกชนที่ต้องชำระคืนแก่เจ้าหนี้ต่างชาติ ตรงข้ามกับหนี้ภายในซึ่งเป็นหนี้สินที่มีเจ้าหนี้เป็นบุคคลในประเทศ ยิ่งประเทศมีหนี้ภายนอกคิดเป็นสัดส่วนต่อจีดีพีสูงมากเท่าใดก็ยิ่งมีความเสี่ยงทางการเงินมากขึ้นเท่านั้น
โดยทั่วไป หนี้ภายนอกสามารถจำแนกแยกย่อยออกเป็นสี่ประเภท ได้แก่:
(1) หนี้สาธารณะและหนี้ที่รัฐบาลค้ำประกัน
(2) สินเชื่อปลอดค้ำประกันของภาคเอกชน
(3) เงินรับฝากที่ธนาคารกลาง
(4) หนี้ที่ติดค้างต่อกองทุนการเงินระหว่างประเทศ
นีกอลา อาแปร์

นีกอลา อาแปร์  เป็นชาวฝรั่งเศสผู้คิดค้นกรรมวิธีการถนอมอาหารด้วยบรรจุภัณฑ์กระป๋อง ซึ่งเขาอธิบายว่าเป็นกรรมวิธีที่สามารถถนอมอาหารได้ทุกประเภท เขาได้รับการยกย่องว่าเป็น "บิดาแห่งการบรรจุกระป๋อง"
อาแปร์เป็นพ่อครัวและคนทำลูกกวาดในกรุงปารีสตั้งแต่ ค.ศ. 1784 ต่อมาใน ค.ศ. 1795 เขาเริ่มทดสอบและคิดค้นวิธีถนอมอาหาร ทั้งซุป พืชผัก น้ำผลไม้ เยลลี่ แยม น้ำเชื่อม และผลิตภัณฑ์จากนม เขานำอาหารเหล่านี้ใส่ไว้ในขวดโหลแก้ว ปิดปากด้วยจุกไม้ก๊อกและป้ายด้วยขี้ผึ้ง จากนั้นจึงนำไปจุ่มในน้ำเดือด
ใน ค.ศ. 1800 จักรพรรดินโปเลียนเสนอเงินรางวัล 12,000 ฟรังก์ให้ใครก็ตามที่คิดค้นวิธีถนอมอาหารแบบใหม่ได้ ใน ค.ศ. 1806 อาแปร์นำขวดแก้วบรรจุอาหารต่าง ๆ ที่เขาถนอมไว้ออกมาแสดงที่งานนิทรรศการผลิตภัณฑ์อุตสาหกรรมฝรั่งเศส  แต่กลับไม่ชนะและไม่ได้รับเงินรางวัลใด ๆ ต่อมาใน ค.ศ. 1810 กระทรวงมหาดไทยฝรั่งเศสเสนอเงิน 12,000 ฟรังก์ให้อาแปร์ โดยมีเงื่อนไขว่าเขาต้องเผยแพร่กรรมวิธีถนอมอาหารนี้แก่สาธารณชน อาแปร์ยอมรับและตีพิมพ์หนังสือเพื่ออธิบายกรรมวิธีดังกล่าวในปีนั้นเอง หนังสือของเขามีชื่อว่า "ศิลปะการถนอมเนื้อสัตว์และพืชผัก"  ตีพิมพ์ครั้งแรกจำนวน 200 เล่ม
"ลาแมซงอาแปร์"  ในเมืองมาซีใกล้กับกรุงปารีส กลายเป็นโรงงานบรรจุอาหารลงขวดแห่งแรกในโลก นับเป็นเวลาหลายปีก่อนที่หลุยส์ ปาสเตอร์ จะพิสูจน์ได้ว่าความร้อนสามารถฆ่าแบคทีเรีย กรรมวิธีถนอมอาหารของอาแปร์ได้จุดประกายให้เกิดธุรกิจถนอมอาหารหลากหลายชนิดในบรรจุภัณฑ์ปิด กรรมวิธีถนอมอาหารของเขาแพร่หลายไปอย่างรวดเร็วมาก ในปีเดียวกับที่เขาตีพิมพ์หนังสือนั้นเอง พ่อค้าชาวอังกฤษนามว่าปีเตอร์ ดูแรนด์ (Peter Durand) ได้นำกรรมวิธีนี้ไปใช้แต่เปลี่ยนบรรจุภัณฑ์เป็นกระป๋องแทน